આજે મિડિયાની સામે રજૂઆત કરતાં કોંગ્રેસના પ્રમુખ રાહુલ ગાંધીએ એવો આક્ષેપ કર્યો હતો કે, સંસદમાં અરુણ જેટલી અને વિજય માલ્યા વચ્ચે વાતચીત થઈ હતી. જે કોંગ્રેસના નેતા પી એસ પુણિયાએ નિહાળી હતી. રાહુલ ગાંધીએ અરુણ જેટલી પર ગંભીરપણે આક્ષેપ કર્યા હતા. રાહુલ ગાંધીએ જણાવ્યું હતું કે, અરુણ જેટલી પણ બ્લોગ પર લખે છે, પણ તેમણે કદી પોતે વિજયમાલ્યાને સંસદમાં મળ્યા હતા એ વાતનો ઉલ્લેખ કર્યો નહોતો. રાહુલે પત્રકાર પરિષદમાં જણાવ્યું હતું કે, અરુણ જેટલી અને વિજયા માલ્યા વચ્ચે નક્કી કોઈ સોદો થયો હતો. આ મામલાની પૂરેપૂરી તપાસ થવી જોઈએ. નાણાપ્રધાન અરુણ જેટલીએ રાજીનામું આપવું જોઈએ. રાહુલ ગાંધીએ વધુમાં જણાવ્યું હતું કે, માલ્યાને લંડન ભાગી જવાનો મોકો આપવામાં આવ્યો હતો. ધરપકડ કરવાની નોટિસને ઈન્ફોર્મ નોટિસમાં ફેરવી દેવામાં આવી હતી. સાચી હકીકત અરુણ જેટલી જણાવતા નથી. સરકાર ખોટું બોલી રહી છે.